ai4bharat/Pralekha huggingface dataset:
மத்திய அமைச்சரவை
சரக்கு போக்குவரத்து சேவைகளில் அதிக செயல்திறனை ஊக்குவிக்கும் மத்திய சரக்குப் போக்குவரத்து கொள்கைக்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை தேசிய சரக்குப் போக்குவரத்து கொள்கைக்கு ஒப்புதல் அளித்துள்ளது. இந்தக் கொள்கையானது சரக்குப் போக்குவரத்து துறைக்கான கட்டமைப்பை வகுத்துள்ளது. இந்தக் கொள்கை, பிரதமரின் விரைவு சக்தி தேசிய பெருந்திட்டத்தை செயல்படுத்துவதை இலக்காக கொண்டுள்ளது. இந்த கொள்கையின் மூலம் சரக்குப் போக்குவரத்து மற்றும் மனித வளங்களை ஒழுங்குபடுத்தும் செயல்முறைகள், ஒழுங்குமுறை கட்டமைப்பு, திறன் மேம்பாடு ஆகியவற்றின் மூலம் செயல்திறனைக் கொண்டுவருவதற்கு திட்டமிடப்பட்டுள்ளது.
விரைவுபடுத்தப்பட்ட அனைவரையும் உள்ளடக்கிய வளர்ச்சிக்காக தொழில்நுட்ப ரீதியாக செயல்படுத்தப்பட்ட, ஒருங்கிணைந்த, செலவு-திறனுள்ள, நெகிழ்ச்சியான, நிலையான மற்றும் நம்பகமான சரக்குப் போக்குவரத்து சுற்றுச்சூழல் அமைப்பை உருவாக்குவதே இதன் நோக்கமாகும்.
2030 ஆம் ஆண்டுக்குள் உலகளாவிய அளவுகோல்களுடன் ஒப்பிடக்கூடிய வகையில் இந்தியாவில் சரக்குப் போக்குவரத்தில் கட்டணத்தை குறைப்பது, செயல்திறன் குறியீட்டு தரவரிசையை மேம்படுத்தி, 2030க்குள் முதல் 25 நாடுகளில் ஒன்றாக கொண்டு வருவது, திறமையான சரக்குப் போக்குவரத்து சுற்றுச்சூழல் அமைப்புக்கான தரவு சார்ந்த பொறிமுறையை உருவாக்குவது ஆகியவை இதன் நோக்கமாகும்.
தேசிய சரக்குப் போக்குவரத்து கொள்கை, இந்திய அரசின் பல்வேறு அமைச்சகங்கள்/துறைகள், தொழில்துறை பங்குதாரர்கள் மற்றும் கல்வியாளர்களுடன் பல சுற்று ஆலோசனைகள் நடத்தப்பட்டு, உலகளாவிய சிறந்த நடைமுறைகளை அறிந்து கொள்ளும் ஒரு ஆலோசனை செயல்முறையின் மூலம் உருவாக்கப்பட்டுள்ளது.
இந்த கொள்கை செயல்பாட்டுக்கு வரும்போது, குறு, சிறு, நடுத்தர தொழில் நிறுவனங்கள், விவசாயிகள் ஆகியோருக்கு பயன் அளிக்கும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1861133
குடியரசுத் தலைவர் செயலகம்
குடியரசுத் தலைவர் பூமி சம்மான் 2023 விருதுகளை வழங்கினார்
புதுதில்லியில் இன்று  மத்திய ஊரக மேம்பாட்டு அமைச்சகம் ஏற்பாடு செய்திருந்த விழாவில், குடியரசுத் தலைவர் திருமதி திரௌபதி முர்மு பூமி சம்மான் 2023 விருதுகளை வழங்கினார். டிஜிட்டல் இந்தியா நில ஆவணங்கள் நவீனமயமாக்கல் திட்டத்தில் சிறந்து விளங்கிய மாநிலச் செயலாளர்கள் மற்றும் மாவட்ட ஆட்சியர்களுக்கு இந்த விருதுகள் வழங்கப்பட்டன.
இந்நிகழ்ச்சியில் உரையாற்றிய குடியரசுத் தலைவர் திரௌபதி முர்மு, நாட்டின் ஒட்டுமொத்த வளர்ச்சிக்கு கிராமப்புற வளர்ச்சியை துரிதப்படுத்துவது அவசியம் எனத் தெரிவித்தார். பெரும்பாலான கிராமப்புற மக்களின் வாழ்வாதாரம் நிலத்தை நம்பியிருப்பதால், கிராமப்புறங்களின் வளர்ச்சிக்கு, நிலப் பதிவேடுகளை நவீனமயமாக்குவது அடிப்படைத் தேவை என்றும் அவர் கூறினார். டிஜிட்டல் மயமாக்கல் வெளிப்படைத்தன்மையை அதிகரிக்கிறது என்றும் குடியரசுத் தலைவர் கூறினார்.
வெள்ளம் மற்றும் தீ போன்ற பேரிடர்களால் ஆவணங்கள் தொலைந்து போனால் இவை பெரும் உதவியாக இருக்கும் எனவும் குடியரசுத் தலைவர் சுட்டிக் காட்டினார். நிலம் தொடர்பான தகவல்களை இலவசமாகவும், எளிதாகவும் அளிப்பதும் பெற்றுக்கொள்வதும் பல நன்மைகளை ஏற்படுத்தும் எனவும் குடியரசுத் தலைவர் திரௌபதி முர்மு தெரிவித்தார்.
------
SM/CR/KPG
(Visitor Counter : 86
நுகர்வோர் நலன், உணவு மற்றும் பொது விநியோகம் அமைச்சகம்
ஒரே தேசம் ஒரே குடும்ப அட்டை திட்டத்தை செயல்படுத்தும் 36 வது மாநிலமாக அசாம் உருவெடுத்துள்ளது
இதன்மூலம், ஒரே தேசம் ஒரே குடும்ப அட்டை வாயிலாக அனைத்து மாநிலங்கள்/ யூனியன் பிரதேசங்களிலும் உணவு பாதுகாப்பு திட்டம் செயல்படுத்தப்படுகிறது
நாட்டில் ஒரே தேசம், ஒரே குடும்ப அட்டை திட்டத்தை செயல்படுத்தும் 36 வது மாநிலமாக அசாம் உருவெடுத்துள்ளது. இதன்மூலம் நாட்டில் உள்ள அனைத்து மாநிலங்கள்/ யூனியன் பிரதேசங்களிலும் இத்திட்டம் வெற்றிகரமாக செயல்படுத்தப்படுவதுடன், உணவு பாதுகாப்பை நாடு முழுவதும் மாற்றிக்கொள்ளும் வசதி ஏற்பட்டுள்ளது.
கொவிட் -19 பெருந்தொற்று பாதிப்பு ஏற்பட்ட கடந்த 2 ஆண்டு காலக்கட்டத்தில் தேசிய உணவு பாதுகாப்பு சட்டத்தின்கீழ் மலிவு விலை உணவு தானியங்களை பயனாளிகளுக்கு, குறிப்பாக புலம்பெயர்ந்த தொழிலாளர்களுக்கு வழங்குவதை உறுதி செய்வதில், ஒரே தேசம், ஒரே குடும்ப அட்டை முக்கிய பங்காற்றியுள்ளது. நாட்டில் செயல்படுத்தப்படும் மக்கள் நலன்சார்ந்த திட்டங்களில் ஒன்றான இத்திட்டம், 80 கோடி பயனாளிகளுக்கும் பயனளிக்கும் விதமாக, இத்திட்டம் அறிமுகப்படுத்தப்பட்ட ஆகஸ்ட் 2019-ல் இருந்து குறுகிய காலத்திற்குள் செயல்படுத்தப்பட்டது.
இத்திட்டம் செயல்படுத்த தொடங்கியதிலிருந்து 71 கோடி புலம்பெயர்ந்த பரிவர்த்தனைகள்  ரூ. 36,000 கோடி மதிப்புள்ள உணவு தானியங்கள் புலம்பெயர்ந்த தொழிலாளர்களுக்கு வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திகுறிப்பைக் காணவும்: https://pib.gov.in/PressReleasePage.aspx?PRID=1835960
உள்நாட்டு விமானப் போக்குவரத்து அமைச்சகம்
வெகு உயரத்தில் செல்லும் ட்ரோன்கள் மூலம் தடுப்பூசிகளை விநியோகிக்கும் பரிசோதனைகளை மேற்கொள்ள தெலங்கான அரசுக்கு அனுமதி
தடுப்பூசிகளின் விநியோகத்துக்கு, பார்வையில் படக்கூடிய தொலைவிற்கு அப்பால் செல்லும் ட்ரோன்களைப் பயன்படுத்தி பரிசோதனை மேற்கொள்வதற்கு தெலங்கானா அரசுக்கு நிபந்தனையுன் கூடிய விலக்கை விமானப் போக்குவரத்துத் துறை அமைச்சகம் மற்றும் விமானப் போக்குவரத்துத் துறை இயக்குநரகம் ஆகியவை வழங்கியுள்ளன.
கொவிட்-19க்கு தொற்றுக்கு எதிரான போராட்டத்தில் ட்ரோன்களை பயன்படுத்தும் முயற்சிக்கு, ஆளில்லா விமானங்கள் விதிமுறைகளில் இருந்து விலக்கு அளிக்கப்பட்டுள்ளது.
கண்ணுக்கு எட்டிய தூரத்தில் செல்லும்  ட்ரோன்களை பயன்படுத்தி, கொவிட்-19 தடுப்பூசிகளை விநியோகிக்கும் பரிசோதனையை மேற்கொள்ள தெலங்கானா அரசுக்கு கடந்த மாதம் அனுமதி வழங்கப்பட்டது. ட்ரோன் பயன்பாடுகளை அதிகரிப்பதற்காக, கண்ணுக்கு எட்டாத உயரத்தில்  செல்லும் ட்ரோன்களைப் பரிசோதிப்பதற்கும் இந்த அனுமதி நீட்டிக்கப்பட்டுள்ளது. இந்த பரிசோதனைகள் இம்மாத இறுதியில் தொடங்கலாம்.
இந்த விலக்கு கீழே கொடுக்கப்பட்டுள்ள இணைப்பில் உள்ள நிபந்தனைகள், விமானப் போக்குவரத்துத் துறை பிறப்பித்த உத்தரவுகள்/ விலக்குகள் அல்லது இனிமேல் வழங்கப்படும் நிபந்தனைகளுக்கு உட்பட்டது. இந்த விலக்கு, நிலையான செயல்பாட்டு விதிமுறை  வழங்கப்பட்ட தேதியிலிருந்து ஓராண்டுக்கு அல்லது அடுத்த உத்தரவு பிறப்பிக்கப்படும் வரை இதில் எது முன்போ அது வரை செல்லுபடியாகும்.
இம்மாதத் தொடக்கத்தில், பார்வைக்கு எட்டாத உயரத்தில் செல்லும் ட்ரோன்களைப் பரிசோதனை செய்ய 20 நிறுவனங்களுக்கு அனுமதி வழங்கப்பட்டது. இந்தப் பரிசோதனைகள், ட்ரோன்கள் மூலமான டெலிவரி மற்றும் இதர முக்கியமான பயன்பாடுகளுக்கான ஒழுங்குமுறையை உருவாக்க உதவும்.
தடுப்பூசிகள் விநியோகத்துக்கு வெகு உயரத்தில் செல்லும் ட்ரோன்களைப் பயன்படுத்தும் பரிசோதனைகளை மேற்கொள்ள தெலங்கானா அரசுக்கு வழங்கப்பட்ட நிபந்தனைகளை கீழேயுள்ள இணைப்பில் காணலாம்.
https://pib.gov.in/PressReleseDetail.aspx?PRID=1716884
விவசாயத்துறை அமைச்சகம்
மத்திய வேளாண் அமைச்சர் தலைமையிலான இந்தியக் குழு இஸ்ரேலில் உள்ள விவசாய ஆராய்ச்சி நிறுவனத்தை பார்வையிட்டது
மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் தலைமையிலான இந்தியக் குழு இஸ்ரேலில் உள்ள விவசாய ஆராய்ச்சி நிறுவனத்தை பார்வையிட்டது. நவீன வேளாண் ஆராய்ச்சி , வோல்கனி இன்ஸ்டிட்யூட், அல்டா பிரசிஷன் அக்ரிகல்ச்சர் கோ. லிமிடெட் மற்றும் பீர் மில்கா பண்ணை ஆகியவற்றைப் பார்வையிட்டது. துல்லிய வேளாண்மை, தொலையுணர்வு, அறுவடைக்கு பிந்தைய தொழில்நுட்பம் ஆகிய பல்வேறு அம்சங்கள் குறித்து இந்திய குழுவுக்கு விளக்கப்பட்டது. இந்த பயணத்தின் போது இந்திய குழுவுடன் வேளாண்மை மேம்பாடு குறித்த வாய்ப்பு மிகுந்த அம்சங்கள் குறித்து விவாதிக்கப்பட்டது.
வேளாண்மையில் ட்ரோன் தொழில்நுட்பத்தை பயன்படுத்துதல், நவீன உத்திகளை பயன்படுத்துதல் ஆகியவை குறித்து இந்திய குழு அல்டா பிரசிசன், வேளாண்மை நிறுவனத்திற்கு பயணம் செய்த போது விளக்கி கூறப்பட்டது. இதனைத் தொடர்ந்து நெகவ் பாலைவனப்பகுதியில் இந்திய காய்கறிகளை வளர்த்து வரும் இந்திய வம்சாவளி விவசாயிக்கு சொந்தமான பீர் மில்கா பண்ணைக்கும் அமைச்சர் சென்று பார்வையிட்டார்.
குடியரசுத் துணைத் தலைவர் செயலகம்
ஆந்திரப்பிரதேசத்தில் நடைபெற்று வரும் பல்வேறு திட்டப் பணிகளின் நிலை குறித்து குடியரசு துணைத் தலைவர் ஆய்வு
ஆந்திரப்பிரதேசத்தில் மத்திய அரசின் சார்பில் நடைபெற்று வரும் பல்வேறு திட்டப்பணிகளின் நிலை குறித்து குடியரசு துணைத் தலைவர் திரு.வெங்கையா நாயுடு இன்று ஆய்வு செய்தார். இது குறித்து சம்பந்தப்பட்ட துறை அமைச்சர்களை சந்தித்த அவர், திட்டப் பணிகளை விரைவில் நிறைவு செய்யுமாறு அறிவுறுத்தினார்.
மத்திய வர்த்தகம் மற்றும் தொழில் துறை அமைச்சர் திரு.பியூஷ் கோயல் இன்று குடியரசு துணைத் தலைவரை சந்தித்து விசாகப்பட்டினம்-சென்னை கடலோர தொழில்துறை வழித்தடம் அமைக்கும் பணிகள் குறித்து விளக்கினார்.
மத்திய பெட்ரோலியம் மற்றும் இயற்கை எரிவாயு துறை அமைச்சர் திரு.ஹர்தீப் சிங் பூரி, திரு.வெங்கையா நாயுடுவை சந்தித்து காக்கிநாடாவில் கட்டப்பட்டு வரும் பெட்ரோ கெமிக்கல் கட்டிடப் பணிகளின் நிலை குறித்து எடுத்துரைத்தார்.
பின்னர் மத்திய சுற்றுலா மற்றும் கலாச்சாரத் துறை அமைச்சர் திரு.கிஷன் ரெட்டியிடம் திரு.வெங்கையா நாயுடு ஆந்திரப்பிரதேசத்தில் உள்ள பல்வேறு சுற்றுலா தளங்களின் நிலை மற்றும் பாரம்பரிய நகரங்களின் மேம்பாடு குறித்து கேட்டறிந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845836
தேசிய பாதுகாப்பு கவுன்சில் செயலகம்
பயங்கரவாத வழக்குகளை விசாரிப்பதற்கான கொழும்பு பாதுகாப்பு காணொலி மாநாடு
பயங்கரவாத வழக்குகளை விசாரிப்பதில் அனுபவங்களைப் பகிர்ந்துகொள்வதற்கான கொழும்பு பாதுகாப்பு காணொலி மாநாடு 19 ஏப்ரல் 2022 அன்று இந்தியாவின் தேசிய புலனாய்வு முகமையால் ஏற்பாடு செய்யப்பட்டது.
இந்தியா, மாலத்தீவு, மொரிஷியஸ், இலங்கை மற்றும் வங்கதேசம் ஆகிய நாடுகளைச் சேர்ந்த குழு உறுப்பினர்கள் மற்றும் பங்கேற்பாளர்கள் காணொலி மாநாட்டில் பங்கேற்றனர்.
மாலத்தீவில் 9-10 மார்ச் 2022-ல் நடைபெற்ற 5-வது தேசிய பாதுகாப்பு ஆலோசகர் அளவிலான கூட்டத்தில் உறுப்பு நாடுகளால் ஒப்புக் கொள்ளப்பட்ட 2022-23-க்கான ஒத்துழைப்பு மற்றும் செயல்பாடுகளுக்கான செயல்திட்டத்தில் அடையாளம் காணப்பட்ட ஈடுபாடு நடவடிக்கைகளில் இந்த மாநாடு ஒன்றாகும்.
அந்தந்த நாடுகளில் உள்ள பயங்கரவாதம் தொடர்பான பல்வேறு சவால்கள் குறித்து பங்கேற்பாளர்கள் விவாதித்ததோடு பயங்கரவாத வழக்குகள், வெளிநாட்டு போராளிகளை கையாள்வதற்கான உத்திகள் மற்றும் இணையம் மற்றும் சமூக ஊடகங்களின் தவறான பயன்பாட்டை எதிர்கொள்வதற்கான அனுபவங்களைப் பகிர்ந்து கொண்டனர்.
பயங்கரவாதம் மற்றும் தீவிரவாதம் தொடர்பான வழக்குகளை திறம்பட விசாரணை செய்வதற்கு கொழும்பு பாதுகாப்பு மாநாட்டின் உறுப்பு நாடுகள் மற்றும் பார்வையாளர் நாடுகளுக்கு இடையே நெருக்கமான ஒத்துழைப்பு மற்றும் ஒருங்கிணைப்பின் அவசியத்தை குழு உறுப்பினர்கள் வலியுறுத்தியுள்ளனர்.
பயங்கரவாதம் மற்றும் தீவிரவாதத்தை எதிர்ப்பதில் ஒத்துழைப்பை முன்னெடுப்பதற்கான குறிப்பிட்ட பகுதிகளை அடையாளம் காண கொழும்பு பாதுகாப்பு மாநாட்டின் கீழ் பங்கேற்பாளர்கள் ஒப்புக்கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818066
எஃகுத்துறை அமைச்சகம்
இந்தியாவின் கனிம மற்றும் உலோகத்துறையில் தொழில்நுட்ப நிறுவனங்கள் முதலீடு செய்ய வேண்டும்: எஃகு துறை அமைச்சர்
சர்வதேச முதலீட்டாளர்களும் பெரும் தொழில்நுட்ப நிறுவனங்களும் இந்தியாவின் கனிம உலோகத்துறையில் முதலீடு செய்ய வேண்டும் என்று மத்திய எஃகு துறை அமைச்சர் சவுத்ரி பீரேந்திர சிங் கூறியுள்ளார். புதுதில்லியில் நடைபெற்ற கனிம மற்றும் உலோகம் 2030 சர்வதேச மாநாட்டில் உரையாற்றிய அவர், இந்தியாவின் சுரங்கத்துறை பெரும் எதிர்பார்ப்புகளைக் கொண்டிருப்பதாகவும், சுரங்கங்கள் உள்ள பகுதிகளில் முதலீட்டாளர்களுக்கு பெரும் வாய்ப்பிருப்பதாக கூறினார்.
இந்த இரண்டு நாள் நிகழ்ச்சியில் தேசிய மற்றும் சர்வதேச அமைப்புகளின் தலைமை நிர்வாகிகள் உலக அளவில் கனிமம் மற்றும் உலோகத்தின் எதிர்காலம் பற்றி விவாதிக்கின்றனர். உலகச் சந்தையில் கனிமம் பற்றிய உலோகம் பற்றிய புரிதல், கனிம வளர்ச்சிக்கும் பொருளாதார வளர்ச்சிக்கும் இடையேயான தொடர்பின் முக்கியத்துவம், சர்வதேச உலோகச் சந்தையில் உள்ள முன்னேற்றங்கள் ஆகியவை, இந்திய உலோகத் தொழிலில் ஏற்படுத்தக்கூடிய தாக்கம், இந்திய சுரங்கம் மற்றும் உலோகத்துறைகளில் உள்ள வாய்ப்புக்களை அடையாளம் காண்பது ஆகியவையே இந்த நிகழ்ச்சியின் நோக்கமாகும்.
------
(Visitor Counter : 97
பிரதமர் அலுவலகம்
புனே தொகுதி நாடாளுமன்ற உறுப்பினர் திரு கிரிஷ் பப்பட் மறைவுக்கு பிரதமர் இரங்கல்
புனே தொகுதி நாடாளுமன்ற உறுப்பினர் திரு கிரிஷ் பப்பட் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
இது தொடர்பாக, பிரதமர் வெளியிட்டுள்ள ட்விட்டர் பதிவுகளில் கூறியிருப்பதாவது:
“திரு கிரிஷ் பப்பட், பணிவான மற்றும் கடினமாக உழைக்கும் தலைவராக திகழ்ந்து சமூகத்திற்கு தொடர்ந்து சேவைகளை செய்தார். மகாராஷ்டிரா மாநில வளர்ச்சிக்காக அவர், பெரிய அளவில் பணியாற்றினார். குறிப்பாக, புனேவின் வளர்ச்சியில் மிகுந்த ஆர்வத்துடன் அவர் செயல்பட்டார். அவரது மறைவு வருத்தமளிக்கிறது. அவரது குடும்பத்தினருக்கும் ஆதரவாளர்களுக்கும் எனது ஆழ்ந்த இரங்கல்கள். ஓம் சாந்தி.”
“திரு கிரிஷ் பப்பட், மகாராஷ்டிராவில் பிஜேபியை கட்டமைக்கவும், வலுப்படுத்தவும் முக்கிய பங்காற்றினார். மக்கள் நலன் சார்ந்த பிரச்சனைகளை எழுப்பியதுடன், எளிதில் அணுகக்கூடிய சட்டப்பபேரவை உறுப்பினராக திகழ்ந்தார். திறன் வாய்ந்த அமைச்சராகவும் அவர் செயலாற்றி இருப்பதுடன், பின்னர் புனே தொகுதி நாடாளுமன்ற உறுப்பினராகவும் முத்திரை பதித்தார். அவரது சிறப்பான பணிகள் மக்களை ஊக்குவிக்கும்.”
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 153-வது நாள்: 26.86 கோடிக்கும் அதிகமான தடுப்பூசிகள் இது வரை செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 26.86 கோடிக்கும்  அதிகமான தடுப்பூசிகள் நாட்டில் இது வரை செலுத்தப்பட்டு உள்ளது.
18-44 வயது பிரிவில் 18,94,803 பயனாளிகள் தங்களது முதல் டோஸ் தடுப்பூசியையும், 88,017 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 4,93,56,276 பேர் முதல் டோசையும், 10,58,514 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
பிகார், தில்லி, குஜராத், ஹரியானா, கர்நாடகா, கேரளா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, தெலங்கானா, ஒடிசா, உத்தரப் பிரதேசம் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 3023871 பேர் முதல் டோஸ் தடுப்பூசியையும், 13614 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 91670 பேர் முதல் டோஸ் தடுப்பூசியை இதுவரை செலுத்திக் கொண்டுள்ளனர்.
தடுப்பு மருந்து வழங்கல் நடவடிக்கையின் 153-வது நாளில் , 29,64,596 டோஸ்கள் வழங்கப்பட்டன. இன்றிரவு 7 மணி அளவில் வெளியான தற்காலிக அறிக்கையின் படி, 25,81,421 பேருக்கு முதல் டோசும், 3,83,175 நபர்களுக்கு இரண்டாவது டோசும் வழங்கப்பட்டன. இறுதி அறிக்கைகள் இன்றிரவு நிறைவு செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728000
-----
(Visitor Counter : 136
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிப்ரவரி 2023-ல் மத்திய அமைச்சகங்களின் துறைகளில் மொத்தமாக 1,09,976 குறைகள் தீர்க்கப்பட்டுள்ளன
நிர்வாகச் சீர்திருத்தங்கள் மற்றும் பொதுமக்கள் குறை தீர்ப்புத்துறையானது, ஒருங்கிணைந்த பொது மக்கள் குறை தீர்ப்பு மற்றும் கண்காணிப்பு முறையின் இந்த பிப்ரவரி மாதத்திற்கான அறிக்கையை சமர்ப்பித்துள்ளது. இந்த அறிக்கை பொது மக்கள் குறைதீர்ப்பின் வகைகள் மற்றும் எவ்விதம் தீர்க்கப்பட்டது போன்ற தரவுகளின் அடிப்படையில் தயாரிக்கப்பட்டுள்ளது.
மேலும் இந்த அறிக்கை தயாரிப்புப் பணிகளில் ஐஐடி கான்பூரின் தொழில்நுட்ப உதவியும் உள்ளடக்கியதாகும். பிப்ரவரி 2023-ல் மத்திய அமைச்சகங்களின் துறைகளில் மொத்தமாக 1,09,976 குறைகள் தீர்க்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1903802
சுற்றுலா அமைச்சகம்
’ நம் நாட்டைத் தெரிந்து கொள்ளுங்கள்’’ தொடரின் கீழ், ‘ உத்தரகாண்ட் உண்மையிலேயே சொர்க்கம்’ என்ற தலைப்பிலான 20-வது இணையதளக் காட்சிக்கு சுற்றுலா அமைச்சகம் ஏற்பாடு.
நம் நாட்டைத் தெரிந்து கொள்ளுங்கள் இணையதளக் காட்சியின் 20-வது அமர்வு மே 16 ,2020 அன்று நடைபெற்றது. ‘’ உத்தரகாண்ட் உண்மையிலேயே சொர்க்கம்’’ என்ற தலைப்பிலான அந்த அமர்வில், உத்தரகாண்டின் கேதார் காண்ட் , மனு காண்ட் ஆகிய இரண்டு பகுதிகளில் உள்ள சுற்றுலா வளத்தை எடுத்துக்காட்டியது. கங்கோத்ரி, யமுனோத்ரி, பத்ரிநாத், கேதார்நாத், ஹெம்குந்த் சாகிப், யுனெஸ்கோ உலக பாரம்பரிய இடமான மலர்ப் பள்ளத்தாக்கு போன்ற புகழ் பெற்ற தலங்களை அது உள்ளடக்கியதாகும்.
இந்த அமர்வின் விளக்கவுரையை, பிரபலக் கல்வியாளரும், உணவு வரலாற்று ஆசிரியர் மற்றும் சர்வதேசத் தொடர்புகளின் நிபுணரும், ஜவஹர்லால் பல்கலைக்கழகத்தின் முன்னாள் பேராசிரியருமான டாக்டர் புஷ்பேஷ் பந்த், புகழ்பெற்ற எழுத்தாளரும், புகைப்படக்கலைஞரும், உத்தரகாண்ட் வரலாறு பற்றி நன்கு அறிந்தவருமான திரு. கணேஷ் சைலி, சான்று பெற்ற பயிற்சியாளரும், ரிஷிகேசைச் சேர்ந்த அஸ்பென் அட்வெஞ்சர்ஸ் நிர்வாக இயக்குநருமான திரு. ஷஷாங்க் பாண்டே ஆகியோர் வழங்கினர். சுற்றுலா அமைச்சகத்தின் கூடுதல் தலைமை இயக்குநர் திரு. ருபீந்தர் பிரார் அமர்வுக்கு ஏற்பாடு செய்திருந்தார். ரிஷிகேஷ், பித்தோரகார் போன்ற சாகச நதி சவாரி, ஆளியில் குளிர்கால விளையாட்டுகள் மற்றும் பனிச்சறுக்கு, தெஹ்ரி டேம், கவுசாமியில் பாராகிளைடிங் எனப்படும் பறக்கும் சாகசம், சோப்டா, பிந்தாரி மலைப்பகுதியில் பல்வேறு மலையேற்ற வாய்ப்புகள், ரிஷிகேஷில் மிக உயரமான இடத்தில் இருந்து குதித்தல் ஆகிய உத்தரகாண்டின் சாகச சுற்றுலா இடங்கள் இதில் காட்சிப்படுத்தப்பட்டு விளக்கப்பட்டன.
இந்த வலைதளத் தொடரை இதுவரை காணாதவர்கள், அமர்வுகளை தற்போது, https://www.youtube.com/channel/UCbzIbBmMvtvH7d6Zo_ZEHDA/featured என்ற இணையதளத்திலும், இந்திய அரசின் சுற்றுலா அமைச்சகத்தின் அனைத்து சமூக ஊடகங்களிலும் காணலாம்.
அடுத்த இணையதளக் காட்சித் தொடர் ‘போட்டோவாக்கிங் போபால்’ என்ற தலைப்பில் மே 19-ஆம் தேதி காலை 11 மணிக்கு நடைபெறுகிறது. இதில் பங்கேற்க விரும்புபவர்கள் இங்கே பதிவு செய்யுங்கள். https://digitalindia-gov.zoom.us/webinar/register/WN_wLHXyRTGTrK3Vb-ljK8sxQ
(Visitor Counter : 192
ரசாயனம் மற்றும் உரங்கள் அமைச்சகம்
இந்தத் குறுவைப் பருவத்தில் யூரியா விற்பனை கிட்டத்தட்ட நாடு முழுவதும் அதிகரித்து வருகிறது: திரு கவுடா
இந்தக் குறுவை சாகுபடிப் பருவத்தில் யூரியா விற்பனை கிட்டத்தட்ட நாடு முழுவதிலும் அதிகரித்து வருவதாக மத்திய இரசாயன மற்றும் உரங்கள் அமைச்சர் திரு டி.வி.சதானந்த கவுடா தெரிவித்துள்ளார்.
தேவைப்படும் போது உள்நாட்டு உற்பத்திப் பிரிவுகள் மற்றும் இறக்குமதியிலிருந்து கூடுதலாக விநியோகத்தை வலுப்படுத்த இந்திய அரசு அனைத்து முயற்சிகளையும் எடுத்து வருகிறது என்றார். இந்தப் பருவத்தில் தேவையின் உச்சநிலைக்கு ஏற்ப விநியோகத்தை அதிகரிக்க இறக்குமதி சுழற்சி குறைக்கப்பட்டுள்ளது.
திரு.கவுடா புதுதில்லியில், இன்று தன்னை சந்தித்த கர்நாடகாவின் வேளாண் அமைச்சர் திரு. பி .சி பாட்டீலுடன் கர்நாடகாவில் யூரியா கிடைப்பது குறித்துக் கேட்டறிந்தார்.
மத்திய அரசின் தொடர்ச்சியான முயற்சிகள் மற்றும் அந்தந்த மாநில அரசுகளின் தொடர்ச்சியான ஆதரவு காரணமாக, யூரியா தட்டுப்பாடின்றி நாடு முழுவதும் கிடைப்பதுடன் தேவையான அளவு சரக்கு கையிருப்பில் உள்ளதாகவும் திரு. கவுடா தெரிவித்தார்.
கர்நாடக மாநிலத்தைப் பொருத்தவரை, முழு குறுவை 2020 சீசனுக்கும் 8.50 லட்சம் மெட்ரிக் டன் யூரியா தேவை. அதற்கேற்ப, ஏப்ரல் 1 முதல் ஆகஸ்ட் 26 வரை 6.46 லட்சம் மெட்ரிக் டன் தேவைப்பட்டது, ஆனால் உரங்கள் நிறுவனம் 10.24 லட்சம் மெட்ரிக் கிடைப்பதை உறுதி செய்துள்ளது, இதில் தொடக்க கையிருப்பு 3.16 லட்சம் மெட்ரிக் டன் ஆகும். இந்த காலகட்டத்தில், யூரியாவின் விற்பனை கடந்த ஆண்டு இதே காலப்பகுதியில் 5.20 லட்சம் மெட்ரிக் டன் யூரியா விற்பனையுடன் ஒப்பிடும்போது 8.26 லட்சம் மெட்ரிக் டன் ஆகும்.
சிறப்பு சேவைகள் மற்றும் கட்டுரைகள்
தொழில்நுட்பக் கோளாறு: இண்டேன் கியாஸ் பதிவு செய்வதில் தாமதம்
தொழில்நுட்பக் கோளாறு காரணமாக வீட்டு உபயோகத்திற்கு பயன்படும் இண்டேன் கேஸ் சிலிண்டர் பதிவு மற்றும் விநியோகம் செய்வதில் கடந்த 2 நாட்களாக பிரச்சனை இருந்தது என்றும், தற்போது பிரச்சனை சரி செய்யப்பட்டு வருகிறது என்றும் இந்தியன் ஆயில் கார்ப்பரேஷன் நிறுவனத்தின் சந்தைப் பிரிவு தலைமைப் பொது மேலாளர் சந்தீப் சர்மா கூறியுள்ளார்.
இது தொடர்பாக அவர் இன்று வெளியிட்டுள்ள செய்திக் குறிப்பில், தொழில்நுட்பக் கோளாரை சரி செய்ய ஐபிஎம் மற்றும் ஆரக்கிள் போன்ற நிறுவனங்களுடன் இணைந்து இந்தியன் ஆயில் கார்ப்பரேஷன் நிறுவனம் ஈடுபட்டுள்ளது.
பயனாளர்கள் வழக்கம்போல் தங்களது கேஸ் சிலிண்டர் பதிவை:
- எஸ்எம்எஸ் அல்லது ஐவிஆர்எஸ் எண் 77189 55555
- மிஸ்டுகால் 84549 55555 அல்லது
- வாட்ஸ் அப் மூலம் 75888 88824
- விநியோகஸ்தர்களை நேரிடையாகவோ அல்லது கேஷ் பில்லில் உள்ள தொலைபேசி எண் வாயிலாக நுகர்வோர்கள் தொடர்பு கொண்டு மேற்கொள்ளலாம்.
வாடிக்கையாளர்களின் பதிவு விண்ணப்பங்கள் ஏற்கப்பட்டு கூடிய விரைவில் சிலிண்டர்கள் விநியோகம் செய்யப்படும். இன்று மாலைக்குள் பிரச்சனைகள் சரி செய்யப்பட்டு நாளை முதல் வழக்கம் போல் சேவைகள் தொடரும். வாடிக்கையாளர்களுக்கு ஏற்பட்டுள்ள சிரமத்திற்கு வருந்துகிறோம் என அதில் தெரிவிக்கப்பட்டுள்ளது.
பழங்குடியினர் நலத்துறை அமைச்சகம்
தாத்ரா மற்றும் நாகர் ஹவேலி, டாமன் மற்றும் டையு யூனியன் பிரதேசங்களில் வன் தன் திட்டம் இந்தாண்டு விரிவுபடுத்தப்படுகிறது
வன் தன் திட்டத்தின் முன்னேற்றத்தை ஆய்வு செய்வதற்காக மாநில அளவிலான இணைய கருத்தரங்களை தொடர்ந்து நடத்தி வரும் டிரைஃபெட், தாத்ரா மற்றும் நாகர் ஹவேலி,சஜ டாமன் மற்றும் டையு யூனியன் பிரதேசங்களின் மாநில குழுக்கள் மற்றும் வன் தன் விகாஸ் கேந்திரங்களுடான அமர்வை சமீபத்தில் நடத்தியது.
தற்சமயம் ஒப்புதல் அளிக்கப்பட்டுள்ள வன் தன் விகாஸ் கேந்திரத்தில் இருந்து இந்த வருட இறுதிக்குள் 10 வன் தன் விகாஸ் கேந்திர குழுக்களை உருவாக்குவதற்கான பணிகள் முழு மூச்சுடன் நடைபெற்று வருவதாக கூட்டத்தில் கலந்து கொண்ட முகமைகள் தெரிவித்தன.
நிகழ்ச்சியில் பேசிய டிரைஃபெட் நிர்வாக இயக்குநர் திரு பிரவிர் கிருஷ்ணா, சிறிய அளவிலான வன பொருட்களுக்கு குறைந்தபட்ச ஆதரவு விலை திட்டத்தை செயல்படுத்துவதற்கான முக்கியத்துவம் குறித்து பேசினார். பெருந்தொற்று காலத்தில் முழுமையான பாதுகாப்பு நடவடிக்கைகளோடு பழங்குடியின மக்களின் வேலைவாய்ப்பு மற்றும் வருவாய்க்கு வன் தன் மற்றும் இதர திட்டங்கள் உதவி வருவதாக அவர் தெரிவித்தார்.
சிறிய அளவிலான வன பொருட்களுக்கு குறைந்தபட்ச ஆதரவு விலை திட்டத்தை செயல்படுத்துவதின் முன்னேற்றம் குறித்து கூட்டத்தில் ஆய்வு செய்யப்பட்டது. இந்த வருடத்திற்குள் குறைந்தது 10 வன் தன் விகாஸ் கேந்திர குழுக்களை உருவாக்க முடிவெடுக்கப்பட்டது. இரண்டு ஸ்ஃபுர்தி குழுக்களும் திட்டமிடப்பட்டுள்ளன.
யூனியன் பிரதேசத்தில் உள்ள பால்வள கூட்டுறவு அமைப்பின் சுய உதவிக் குழுக்களை வன் தன் திட்டத்துடன் இணைக்கவும் ஒப்புதல் அளிக்கப்பட்டது. டிரைஃபுட் பூங்கா மற்றும் நியூ டிரைப்ஸ் இந்தியா விற்பனைக் கூடத்தை தொடங்கவும் ஆலோசிக்கப்பட்டது.
குடியரசுத் துணைத் தலைவர் செயலகம்
ஆகஸ்ட் 4, 2023 அன்று குடியரசு துணைத் தலைவர் நாக்பூர் வருகை
ராஷ்டிரசந்த் துக்கடோஜி மகராஜ் நாக்பூர் பல்கலைக்கழக நூற்றாண்டு விழாவில் குடியரசு துணைத்தலைவர் பங்கேற்பு
குடியரசு துணைத்தலைவர் திரு ஜக்தீப் தங்கர் ஆகஸ்ட் 4, 2023 அன்று நாக்பூருக்கு பயணம் மேற்கொள்கிறார். அங்கு அவர் ராஷ்டிரசந்த் துக்கடோஜி மகாராஜ் நாக்பூர் பல்கலைக்கழகத்தின்  நூற்றாண்டு விழாவில் சிறப்பு விருந்தினராக கலந்து கொள்கிறார்.
தனது பயணத்தின் போது, குடியரசு துணைத்தலைவர் ரேஷ்மிபாக்கில் உள்ள கவிவர்யா சுரேஷ் பட் கலாச்சார கலையரங்கத்தைப் பார்வையிடுகிறார்.
பின்னர், தேசிய நேரடி வரிகள் அகாடமியில் இந்திய வருவாய் சேவை பயிற்சியாளர்களுக்கான 'பிரணீதி' நிகழ்ச்சியில் கலந்து கொண்டு குடியரசு துணைத்தலைவர் தொடக்க உரையை ஆற்றுவார்.
----
ANU/AP/KPG
(Visitor Counter : 68
எஃகுத்துறை அமைச்சகம்
திருப்பதியில் நடைபெற்ற எஃகு அமைச்சகத்திற்கான நாடாளுமன்ற ஆலோசனைக் குழு கூட்டம்
மத்திய எஃகுத் துறை அமைச்சர் திரு ராம் சந்திர பிரசாத் சிங் தலைமையில் எஃகு அமைச்சகத்தின் நாடாளுமன்ற ஆலோசனைக் குழு கூட்டம் வெள்ளிக்கிழமை திருப்பதியில் “எஃகுத் துறையில் சுற்றுப் பொருளாதாரத்திற்கான திட்டம்” என்ற தலைப்பில் நடைபெற்றது. இந்தக் கூட்டத்தில் மத்திய எஃகு மற்றும் ஊரக வளர்ச்சித் துறை இணையமைச்சர் திரு ஃபக்கன் சிங் குலாஸ்தேவும் கலந்து கொண்டார்.
சுரங்கம், எஃகு உற்பத்தி செயல்முறையின் போது உருவாகும் கழிவுகளைப் பயன்படுத்துவதற்கான மகத்தான சாத்தியக்கூறுகளை திரு ராம் சந்திர பிரசாத் சிங், எடுத்துரைத்தார். இது முதலீடு, வேலைவாய்ப்பு மற்றும் வளர்ச்சியை அதிகரிக்கும் என்றும், பிரதமரின் சுற்றுப் பொருளாதாரத்தை மேம்படுத்துவதற்கான தொலைநோக்குப் பார்வைக்கு இணங்குவதாகவும் அவர் கூறினார். எஃகுத் துறையில் சுற்றுப் பொருளாதாரம் மற்றும் கழிவுகளிலிருந்து செல்வத்தை மேம்படுத்துவதற்கு உறுதியான நடவடிக்கைகளை எடுக்குமாறு சம்பந்தப்பட்டவர்களைஅவர் வலியுறுத்தினார்.
இச்சந்திப்பின் போது, இயற்கை வளங்களின் பயன்பாட்டைக் குறைப்பதை உள்ளடக்கிய சுற்றுப் பொருளாதாரம் பற்றிய கருத்து விளக்கப்பட்டது. பொருள் வளத் திறனை அதிகரிப்பதையும், சுற்றுச்சூழலில் பாதிப்பைக் குறைப்பதையும் நோக்கமாகக் கொண்ட, மறுபயன்பாடு, மறுசுழற்சி, மீட்டெடுத்தல், மறுவடிவமைப்பு மற்றும் மறுஉற்பத்தி செய்தல்.ஆகியவை பற்றி விவாதிக்கப்பட்டது.
கூட்டத்தில், எஃகு துறையில் சுற்றுப் பொருளாதாரத்தை உருவாக்குவதற்கான வாய்ப்புகள், நன்மைகள், சவால்கள் மற்றும் முன்னோக்கி செல்லும் வழிகள் குறித்து குழு உறுப்பினர்களுடன் கலந்துரையாடப்பட்டது. குழுவின் உறுப்பினர்கள் எஃகு அமைச்சகம் செய்து வரும் பணிகளைப் பாராட்டியதுடன், எஃகு துறையில் வட்டப் பொருளாதாரத்தின் நோக்கத்தை அடைவதற்கான பல்வேறு நடவடிக்கைகளை பரிந்துரைத்தனர். குறிப்பாக கிராமப்புறங்களில் எஃகு உபயோகத்தை அதிகப்படுத்துவது மற்றும் விழிப்புணர்வு ஏற்படுத்துவது குறித்தும் குழு உறுப்பினர்கள் யோசனை தெரிவித்தனர். எஃகு நுகர்வு அதிகரிப்பு எதிர்காலத்தில் எஃகு கழிவு கிடைப்பதை அதிகரிக்க வழிவகுக்கும். உருக்குத் துறையில் சுற்றுப் பொருளாதாரத்திற்கு உகந்த சூழலை உருவாக்க உதவும் என்று உறுப்பினர்கள் அறிவுறுத்தினர்.
பிரதமர் அலுவலகம்
நுமாலிகர் சுத்திகரிப்பு நிலைய விரிவாக்கத் திட்டத்திற்கான சரக்குகள் சென்றடைந்துள்ளதற்கு பிரதமர் மகிழ்ச்சி தெரிவித்துள்ளார்
நுமாலிகர் சுத்திகரிப்பு நிலைய விரிவாக்கத் திட்டத்திற்கான முதல் பரிமாண சரக்கு மற்றும் அதிக எடை கொண்ட சரக்குகள் இந்தியா வங்கதேசம் வழியாக பாண்டு பன்மாதிரி துறைமுகத்தை அடைந்துள்ளதை பிரதமர் திரு நரேந்திர மோடி பாராட்டியுள்ளார்.
துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின் ட்வீட்டுக்கு பதிலளித்து பிரதமர் கூறியிருப்பதாவது;
"பாராட்டத்தக்க சாதனை."
நிதி அமைச்சகம்
கல்வி நிறுவனங்கள், தொழிற்சாலை, பொதுத்துறை நிறுவனங்கள் தவிர புதிய வேலைவாய்ப்புகளுக்காக ஆராய்ச்சி மற்றும் வளர்ச்சித்துறையில் அரசு பங்களிக்க உள்ளது
நாட்டின் நீடித்த வளர்ச்சி, நவீன மயமாக்கல் ஆகியவற்றில் செயற்கை நுண்ணறிவு, ட்ரோன், விண்வெளி பொருளாதாரம், மருந்து உற்பத்தித்துறை, பசுமை எரிசக்தி ஆகியவை முக்கிய பங்கு வகிப்பதாக மத்திய நிதியமைச்சர் திருமதி நிர்மலா சீதாராமன் நாடாளுமன்றத்தில் கூறியுள்ளார்.
(Visitor Counter : 181